Document ID: 31996R0754

KOMISSION ASETUS (EY) N:o 754/96,
annettu 25 päivänä huhtikuuta 1996,
tiettyjen kolmansista maista peräisin olevien teräskaapeleiden tuonnin asettamisesta yhteisön ennakkovalvontaan
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tuontiin sovellettavasta yhteisestä järjestelmästä ja asetuksen (EY) N:o 518/94 kumoamisesta 22 päivänä joulukuuta 1994 annetun neuvoston asetuksen (EY) N:o 3285/94 (1), sellaisena kuin se on muutettuna asetuksella (EY) N:o 139/96 (2), ja erityisesti sen 11 artiklan 2 kohdan,
ottaa huomioon tiettyjen kolmansien maiden tuontiin sovellettavasta yhteisestä menettelystä ja asetuksen (ETY) N:o 1765/82, (ETY) N:o 1766/82 ja (ETY) N:o 3420/83 kumoamisesta 7 päivänä maaliskuuta 1994 annetun neuvoston asetuksen (EY) N:o 519/94 (3), sellaisena kuin se on viimeksi muutettuna asetuksella (EY) N:o 168/96 (4), ja erityisesti sen 9 artiklan,
on kuullut edellä mainituilla asetuksilla perustettuja komiteoita,
sekä katsoo, että
Ranskan ja Portugalin toimittamat tiedot osoittavat, että CN-koodeihin 7312 10 82, 7312 10 84, 7312 10 86, 7312 10 88 ja 7312 10 99 kuuluvien ja kolmansista maista peräisin olevien rautaisten tai teräksisten, ilman sähköeristystä olevien säkeislankojen, köysien, kaapeleiden, punottujen nauhojen, silmukoiden ja niiden kaltaisten tavaroiden tuonti yhteisöön on kasvanut tuntuvasti vuodesta 1991, ja se tapahtuu olosuhteissa, jotka ovat omiaan häiritsemään kyseisten tuotteiden yhteisön tuottajien tilannetta; vuodelta 1995 käytettävissä olevat tiedot näyttävät vahvistavan kyseisen kasvukehityksen; tuonnin kasvu arvioidaan 35 prosentiksi vuoden 1995 osalta, mikä merkitsee 84 prosentin lisäystä vuoteen 1991 verrattuna; näiden tuotteiden tuontihinnat ovat paljon yhteisön teollisuuden tuotantokustannuksia alhaisemmat,
samankaltaisia tai suoraan kilpailevia tuotteita tuottavan yhteisön teollisuuden tilanne on huonontunut vuodesta 1991, kuten seuraavien taloudellisten osoittimien kehitys osoittaa:
- tuotanto on laskenut vuoden 1991 215 395 tonnista 198 846 tonniin vuonna 1992, 173 715 tonniin vuonna 1993, 163 826 tonniin vuonna 1994 ja viimeisten arvioiden mukaan se laskisi 157 000 tonniin vuonna 1995,
- yhteisön teollisuuden tuotantokapasiteetti on laskenut voimakkaasti, vuosien 1991 ja 1994 välisenä aikana noin 30 prosenttia; on arvioitu, että käyttöön otetusta kapasiteetista on käytetty ainoastaan alle 50 prosenttia,
- välittömien työpaikkojen määrä on laskenut vuosien 1990 ja 1994 välisenä aikana 28 prosenttia 5 128 yksiköstä 3 681 yksikköön, ja viimeisten arvioiden mukaan se laskisi 3 570 yksikköön vuonna 1995,
- useita yrityksiä on suljettu viime aikoina Alankomaissa, Saksassa, Espanjassa ja Belgiassa, ja
tämän vuoksi kolmansista maista peräisin olevien teräskaapeleiden tuonnin kehitys uhkaa aiheuttaa vahinkoa yhteisön tuottajille, ja yhteisön edun mukaista on, että kyseisten tuotteiden tuonti asetetaan yhteisön ennakkovalvontaan, jotta saadaan käyttöön mahdollisimman nopeasti luotettavaa ja täsmällistä tilastotietoa tuonnin kehityksen nopeaksi analysoimiseksi,
ON ANTANUT TÄMÄN ASETUKSEN:
1 artikla
CN-koodeihin 7312 10 82, 7312 10 84, 7312 10 86, 7312 10 88 ja 7312 10 99 kuuluvien ja muista kolmansista maista sopimuspuolista peräisin olevien rautaisten tai teräksisten, ilman sähköeristystä olevien säkeislankojen, köysien, kaapelien, punottujen nauhojen, silmukoiden ja niiden kaltaisten tavaroiden tuonti yhteisöön asetetaan yhteisön ennakkovalvontaan asetuksen (EY) N:o 3285/94 11 ja 12 artiklan ja asetuksen (EY) N:o 519/94 9 ja 10 artiklan mukaisesti.
2 artikla
Luettelo asetuksen (EY) N:o 3285/94 12 artiklan ensimmäisessä kohdassa ja asetuksen (EY) N:o 519/94 10 artiklan 1 kohdassa tarkoitetuista toimivaltaisista viranomaisista, joille valvonta-asiakirjaa koskevat pyynnöt esitetään, on tämän päätöksen liitteenä.
3 artikla
1. Jäsenvaltiot toimittavat tiedoksi komissiolle (PO I/E/3, telekopio +32 2 295 65 05 ja PO III/C/2, telekopio +32 2 296 09 16) kunkin kuukauden kymmenen ensimmäisen päivän aikana:
a) yksityiskohtaiset tiedot niistä määristä ja (ecuina ilmaistuista) arvoista, joista on annettu valvonta-asiakirja edellisen kuukauden aikana,
b) yksityiskohtaiset tiedot edellä a alakohdassa tarkoitetun edellisen kuukauden aikana suoritetusta tuonnista.
Jäsenvaltioiden toimittamat tiedot eritellään tuotteen, CN-koodin ja alkuperämaan mukaan.
2. Jäsenvaltioiden on annettava tiedoksianto havaitsemistaan poikkeavuuksista tai petoksista ja, jos se on aiheellista, niistä syistä, joiden perusteella ne ovat kieltäytyneet valvonta-asiakirjan myöntämisestä.
4 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä toukokuuta 1996 30 päivään kesäkuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä huhtikuuta 1996.

Labels: 7
3
5